

**OBEC Tekovské Nemce, Tekovská 405, Tekovské Nemce 966 54**

# Všeobecne záväzné nariadenie

 **č. 7 /2018**

**o zneškodňovaní obsahu žúmp a o spôsobe náhradného odvádzania odpadových vôd na území obce Tekovské Nemce**

*Návrh VZN: zverejnený vyvesením na úradnej tabuli a na internetovej adrese obce dňa :*

*23.11.2018.*

*Lehota na predloženie pripomienok k návrhu VZN do (včítane): 03.12. 2018\**

*Doručené pripomienky (počet) :*

*Vyhodnotenie pripomienok k návrhu VZN uskutočnené dňa 03.12.2018*

*Vyhodnotenie pripomienok k návrhu VZN doručené poslancom dňa :03.12.2018 2018*

*VZN schválené Obecným zastupiteľstvom v Tekovských Nemciach dňa 10.12.2018*

 *pod č. :77 / 2018*

*VZN vyhlásené vyvesením na úradnej tabuli a webovom sídle obce Tekovské Nemce dňa: 14.12.2018*

*VZN zvesené z úradnej tabule a z webového sídla obce Tekovské Nemce dňa : 31.12.2018*

***VZN nadobúda účinnosť dňom 01.01.2019***

Obec Tekovské Nemce v súlade s ustanovením §6 a ods.2 a § 11 ods.4 písm.g) zákona č. 369/1990 Zb. o obecnom zriadení v platnom znení a v súlade s § 36 ods.7 písm.c) zákona č.442/2002 Z.z. o verejných vodovodoch a verejných kanalizáciách a o zmene a doplnení zákona č. 276/2001 Z.z. o regulácii v sieťových odvetviach v platnom znení, zákona č.364/2004 Z.z. o vodách a o zmenen zákona SNR č.372/1990 Zb. o priestupkoch v platnom znení, zákona č. 188/2003 Z.z. o aplikácii čistiarenského kalu a dnových sedimentov a o doplnení zákona č.223/2001 Z.z. o odpadoch a o zmene a doplnení niektorých zákonov v platnom znení, zákona č. 50/1976 Zb. o územnom plánovaní a stavebnom poriadku v platnom znení vydáva toto

 **Všeobecne záväzné nariadenie obce Tekovské Nemce č.7/2018**

 **o zneškodňovaní obsahu žúmp a o spôsobe náhradného**

 **odvádzania odpadových vôd na území obce Tekovské Nemce**

 **§ 1**

 **Účel úpravy**

Účelom tohto VZN je utváranie a ochrana zdravých podmienok, zdravého spôsobu života obyvateľov a ochrna životného prostredia.

 **§ 2**

 **Predmet úpravy**

Toto VZN sa vydáva s cieľom upraviť podmienky zneškodňovania obsahu žúmp na území obce Tekovské Nemce a spôsob náhradného zneškodňovania obsahu žúmp v obci.

 **§ 3**

 **Vymedzenie základných pojmov**

Na účely tohto VZN:

1. Producent odpadových vôd akumulovaných v žumpe – je každý koho činnosťou odpadové vody vznikajú.

2. Splašková odpadová voda – je použitá voda z obydlí a služieb, predovšetkým z ľudského metabolizmu a činností v domácnostiach, z kúpeľní, stravovacích zariadení a z iných podobných zariadení, ktorá nie je hromadená v žumpách.

3. Žumpa – je zakrytá podzemná vodotesná nádrž bez odtoku, určená na ajkumuláciu odpadových vôd z domácností. Žumpa nie je vodnou stavbou, a nevzťahuje sa na ňu režim vodného zákona.

4. Obsah žúmp je podľa Zoznamu II. prílohy č.1 vodného zákona školivou látkou a platia pre ňu ustanovenia § 39 zákona č. 364/2004 Z.z. o vodách a o zmene zákona SNR č. 372/1990 Zb. o priestupkoch v znení neskorších predpisov.

5. Vlastník žumpy – je jej vlastník pokiaľ sa hodnovernými dokladmi nepreukáže opak

(napr.nájomná zmluva).

 **§4**

 **Zneškodňovanie odpadových vôd**

1. Vlastník, prípadne užívateľ žumpy, v ktorej sa akumulujú odpadové vody, je povinný pri ich likvidácii dodržiavať všetky platné právne predpisy.

2. Pri nakladaní s obsahom žumpy je každý povinný chrániť zdravie obyvateľstva a životné prostredie.

3. Zneškodňovanie odpadových vôd z obce Tekovské Nemce zabezpečuje obec Kozárovce – Služby, na základe uzavretej rámcovej zmluvy o likvidácii komunálnych odpadových vôd na ČOV Kozárovce, čo však neznamená, že občania si nemôžu vývoz objednať u inj oprávnenej organizácie.

4. Vývoz si u vývozcu (Obec Kozárovce-Služby) je potrebné vopred objednať.

 **§ 5**

 **Stavebné podmienky na budovanie žumpy**

1. Žumpa nie je vodná stavba.

2. Žumpa sa buduje tam, kde splaškové odpadové vody nemožno odvádzať do verejnej kana-

 lizácie.

3. Stavba žumpy musí zodpovedať príslušným právnym predpisom a technickým normám.

4. Na žumpu sa podľa zákona č.50/1976 Zb. o územnom plánovaní a stavebnom poriadku

 v platnom znení vydáva stavebné povolenie spolu s povolením stavby, z ktorej bude

 zachytávať odpadové vody. V prípade, že stavba už existuje a žumpa sa bude budovať

 dodatočne, ide podľa § 139b ods.6 tohto zákona o drobnústavbu, ktorá plní doplnkovú

 funkciu pre hlavnú stavbu a pri dodržaní zastavanej plochy nepresahujúcej 25 m2 a hĺbky

 3 m na ňu postačí podľa §55 ods.2 tohto zákona ohlásenie stavebnému úradu.

5. Žumpu možno umiestniť na hranici pozemku, len ak jej umiestnením nebude trvalo

 obmedzené užívanie susedného pozemku na určený účel.

6. Žumpa musí byť umiestnená a riešená tak, aby bolo možné výhľadové pripojenie stavby na

 verejnú kanalizáciu.

7. Žumpa sa umiestňuje tak, aby bolo moné vyberať jej obsah.

8. Najmenšia vzdialenosť žumpy od studne individuálneho zásobovania vodou je daná

 slovenskými technickými normami.

9. Do žumpy nesmie byť odvedená zrážková voda.

10.Dno a steny žumpy musia byť vodotesné.

11. Stavebník je povinný uchovávať doklad o vodonepriepustnosti žumpy počas celej doby

 trvania stavby.

 **§6**

 **Povinnosti spojené s užívaním žumpy**

1. Užívateľ žumpy je povinný vybudovať a prevádzkovať žumpu tak, aby nedochádzalo

 k úniku obsahu žumpy do okolia a k ohrozovaniu alebo poškodzovaniu zdravia obyvateľov

 alebo životného prostredia.

2. Užívateľ žumpy musí zabezpečiť vývoz a zneškodnenie obsahu žumpy v intervaloch

 primeraných kapacite žumpy na vlastné náklady prostredníctvom oprávnených právnických

 osôb alebo fyzických osôb – podnikateľov a v súlade s platnými právnymi predpismi.

3. Prepravca obsahu žumpy je povinný ho odovzdať k zneškodneniu len na miesto na to

 určené – na čistiareň odpadových vôd, ktorej prevádzkový poriadok to umožňuje.

4. Užívateľ žumpy je povinný predložiť na požiadanie povereným zamestnancom obce

 Tekovské Nemce doklad o vývoze obsahu žumpy. Týmto nie sú dotknuté práva iných

 kontolných orgánov oprávnených na takúto kontrolu.

5. Užívateľ žumpy je povinný uchovať doklad o zneškodňovaní obsahu žumpy po dobu

 jedného roka odo dňa zneškodnenia obsahu žumpy.

6. Ak sa pri kontrole žistí, že znečisťovanie vôd – napr. studní, potokov a riek, prípadne pôdy

 v okolí žumpy je v príčinnej súvislosti s technickým stavom žumpy, v takomto prípade

 je užívateľ žumpy povinný nechať vypracovať nový doklad o vodotesnoti žumpy.

7. Pri kontrole doklaov – evidencie o vývoze obsahu žumpy sa porovnáva vyvezené množstvo

 obsahu žumpy so spotrebovaným množstvom vody stanoveným v súlade s Vyhláškou

 č.397/2003Z.z., ktorou sa ustanovujú podrobnosti o meraní množstva vody dodávanej

 verejným vodovodom a množstva vypúšťaných vôd, o spôsobe výpočtu množstva

 vypúšťaných odpadových vôd a vôd z povrchového odtoku a o smerných číslach spotreby

 vody.

8. Obsah žumpy je dovolené vyvážať len na miesta na to určené.

9. Zakazuje sa vypúšťanie obsahu žúmp do záhrad, priekop, na trávnaté plohy a všetky

 poľnohospodárske a lesné pozemky, aj keby boli vo vlstníctve užívateľa žumpy.

 Zakazuje sa vypúšťanie obsahu žúmp do povrchových a podzemných vôd a do odvodňo-

 vacích rigolov.

 **§ 7**

 **Spôsob náhradného odvádzania odpadových vôd**

V prípade prerušenia alebo obmedzenia odvádzania odpadových vôd do verejnej kanalizácie,

z dôvodov uvedených v zákone o verejných vodovodoch a verejných kanalizáciách budú odpadové vody zneškodňované odvozom do čistiarne odpadových vôd nachádzajúcej sa v obci Kozárovce. V prípade nefunkčnosti uvedenej ČOV, zabezpečí obec odvoz odpadových vôd do inej oprávnenej organizácie.

 **§ 8**

 **Kontrolná činosť**

Kontrolu nad dodržiavaním tohto VZN sú oprávnení vykonávať:

1. Poslanci obecného zastupiteľstva

2. Poverení zamestnanci obce

 **§ 9**

 **Sankcie**

1. Porušenie ustanovení tohto VZN fyzickou osobou je priestupkom podľa zákona č.372/1990

 Zb. o priestupkoch v platnom znení.

2. Za porušenie tohto VZN možno v zmysle zákona č. 372/1990 Zb. o priestupkoch

 v platnom znení uložiť v blokovom konaní pokutu do výšky 33 eur.

3. Právnickej osobe alebo fyzickej osobe oprávnenenj na podnikanie, ktorá poruší toto

 VZN môže obec Tekovské Nemce v súlade s § 27b ods.2 zákona č. 369/1990 Zb. o

 obecnom zriadení v platnom znení uložiť pkutu do výšky 6 638 Eur.

 **§10**

 **Záverečné ustanovenia**

Týmto Všeobecne záväzným nariadením sa **ruší Všeobecne záväzné nariadenie č. 1/2011**

**O zneškodňovaní obsahu žúmp na území obce Tekovské Nemce** a nahrádza sa týmto

VZN č. 7/2018.

Všeobecne záväzné nariadenie vyvesené na úradnej tabuli a zverejnené na internete

Od 23.11.2018 do 10.12.2018

Vyhodnotenie pripomienok dňa: 03.12.2018

Všeobecne záväzné nariadenie schválené uznesením OZ č. 77/2018 dňa 10.12.2018

Všeobecne záväzné narriadenie vyhlásené vyvesením na úradnej tabuli

Toto Všeobecne záväzné nariadenie nadobúda účinnosť: 01.01. 2018

 Ing. Erika Valkovičová

 starostka obce